ฆาตกรรมหรรษา (ภาพยนตร์ชุด)

ฆาตกรรมหรรษา () เป็นชุดของภาพยนตร์อเมริกันแนวสืบสวนฆาตกรรมที่เขียนบท, กำกับ และอำนวยการสร้างร่วมโดย ไรอัน จอห์นสัน ภาพยนตร์ชุดแสดงนำโดย แดเนียล เครก เป็น เบนัวต์ บลองก์ นักสืบเอกชนผู้มีส่วนร่วมในการสืบสวนคดีลึกลับ เครกแสดงร่วมกับกลุ่มนักแสดงสมทบจำนวนมาก เช่น เอ็ดเวิร์ด นอร์ตัน, คริส อีแวนส์, อนา เดอ อาร์มัส, เจเนลล์ โมเน, จอช โอคอนเนอร์, จอช โบรลิน และเดฟ บอทิสตา ผู้ที่ร่วมงานกับจอห์นสันมายาวนานอย่าง โนอาห์ เซแกน และโจเซฟ กอร์ดอน-เลวิตต์ ปรากฏตัวในบทบาทเล็ก ๆ และบทรับเชิญ ตามลำดับ

ภาพยนตร์ชุดเริ่มต้นใน ค.ศ. 2019 ด้วย ใครฆ่าคุณปู่ ซึ่งได้รับการยกย่องอย่างมากจากทั้งผู้ชมและนักวิจารณ์ภาพยนตร์ โดยเฉพาะอย่างยิ่งในด้านบทภาพยนตร์ การกำกับ และการแสดง โดยภาพยนตร์ทำเงิน 312.9 ล้านดอลลาร์สหรัฐ จากทุนสร้าง 40 ล้านดอลลาร์สหรัฐ หลังภาพยนตร์เรื่องแรกประสบความสำเร็จ เน็ตฟลิกซ์ บริการสื่อส่งผ่านสัญญาณต่อเนื่อง ซื้อสิทธิ์แต่เพียงผู้เดียวสำหรับภาพยนตร์ภาคต่อของ ใครฆ่าคุณปู่ สองเรื่อง ในราคามากกว่า 400 ล้านดอลลาร์สหรัฐ ภาพยนตร์เรื่องที่สอง ใครฆ่าเพื่อน เผยแพร่ใน ค.ศ. 2022 ได้รับการตอบรับที่ดีจากนักวิจารณ์เช่นกัน ถึงแม้ว่าจะมีการฉายในโรงภาพยนตร์ในวงจำกัดก็ตาม ทำให้ทำเงินได้ไม่สูงเท่าที่ควร ภาพยนตร์เรื่องที่สาม ใครฆ่าคนบาป เริ่มต้นการถ่ายทำในเดือนมิถุนายน ค.ศ. 2024 และเผยแพร่ในเดือนพฤศจิกายน ค.ศ. 2025

ภาพยนตร์แต่ละเรื่องในแฟรนไชส์ตั้งชื่อตามเพลงของวงดนตรีร็อก: "ไนฟส์เอาต์" โดย เรดิโอเฮด, "กลาสอันยัน" โดย เดอะบีเทิลส์ และ "เวกอัปเดดแมน" โดย ยูทู

 ภาพยนตร์ 
 ภาพยนตร์ วันที่ฉายในสหรัฐ ผู้กำกับ ผู้เขียนบท ผู้อำนวยการสร้าง ใครฆ่าคุณปู่  ไรอัน จอห์นสัน แรม เบิร์กแมน และไรอัน จอห์นสัน ใครฆ่าเพื่อน  ใครฆ่าคนบาป  แรม เบิร์กแมน, ไรอัน จอห์นสัน และเคที แม็กนีลล์

 ใครฆ่าคุณปู่ (2019) 

จอห์นสันอ้างอิงถึงผลงานแนวระทึกขวัญลึกลับและแนวตลกลึกลับคลาสสิกหลายเรื่องเป็นแรงบันดาลใจในการสร้างภาพยนตร์ ได้แก่ เดอะลาสต์ออฟชีลา, ฆาตกรรมบนรถด่วนโอเรียนท์เอกซ์เพรส, ซัมทิงส์อะฟุต, ฆาตกรรมซ่อนเงื่อน, ฆาตกรรมบนลำน้ำไนล์, เดอะไพรเวตอายส์, ลางสังหาร, เงามรณะใต้แสงแดด, เดทแทรป, คลู และ รอยสังหารซ่อนสื่อมรณะ ภาพยนตร์ สลูท เมื่อ ค.ศ. 1972 เป็นภาพยนตร์แนวสืบสวนที่จอห์นสันชื่นชอบก็เป็นแรงบันดาลใจเช่นกัน โดยเฉพาะอย่างยิ่งในส่วนของสถานที่ดำเนินเรื่องและการออกแบบฉาก รวมถึงหุ่นยนต์จอลลี แจ็ก เดอะ เซเลอร์ ชื่อเรื่องของภาพยนตร์นำมาจากเพลง "ไนฟส์เอาต์" โดยเรดิโอเฮดเมื่อ ค.ศ. 2001 จอห์นสันซึ่งเป็นแฟนเพลงของวงดังกล่าว กล่าวว่า "แน่นอนว่าภาพยนตร์ไม่มีส่วนเกี่ยวข้องกับเพลงเลย ... วลีดังกล่าวติดอยู่ในหัวผมมาตลอด และมันก็ดูเหมือนจะเป็นชื่อเรื่องที่ยอดเยี่ยมสำหรับภาพยนตร์แนวฆาตกรรมปริศนา" ชื่อตัวละคร ฮาร์ลัน ทรอมบีย์ นำมาจากหนังสือเกมไขปริศนา ชูสยัวร์โอนแอดเวนเชอร์ ชื่อ ฮูคิลด์ฮาร์โลว์ ทรอมบีย์? เมื่อ ค.ศ. 1981

ภาพยนตร์ฉายรอบปฐมทัศน์ที่เทศกาลภาพยนตร์นานาชาติโทรอนโต 2019 เมื่อวันที่ 7 กันยายน ค.ศ. 2019 และฉายในโรงภาพยนตร์สหรัฐเมื่อวันที่ 27 พฤศจิกายน โดยไลออนเกตฟิล์มส์ ภาพยนตร์ได้รับการยกย่องจากนักวิจารณ์ โดยเฉพาะอย่างยิ่งในด้านบทภาพยนตร์ การกำกับ และการแสดง ณ งานประกาศผลรางวัลลูกโลกทองคำ ครั้งที่ 77 ภาพยนตร์ได้รับการเสนอชื่อสามสาขาในหมวดละครเพลงหรือตลก นอกจากนี้ ภาพยนตร์ยังได้รับการเสนอชื่อในสาขาบทภาพยนตร์ดั้งเดิมยอดเยี่ยมที่งานประกาศผลรางวัลแบฟตา ครั้งที่ 73 และงานประกาศผลรางวัลออสการ์ ครั้งที่ 92 ภาพยนตร์ได้รับเลือกโดย สถาบันภาพยนตร์อเมริกัน และคณะกรรมการตรวจสอบแห่งชาติ ให้เป็นหนึ่งในสิบของภาพยนตร์ยอดเยี่ยมแห่งปี 2019

 ใครฆ่าเพื่อน (2022)

ก่อน ฆาตกรรมหรรษา ใครฆ่าคุณปู่ จะฉาย จอห์นสันกล่าวว่า เขาอยากสร้างภาคต่อโดยให้ เบนัวต์ บลองก์ รับบทเป็นผู้สืบสวนคดีปริศนาต่าง ๆ ต่อไป และเขาก็มีความคิดสำหรับภาคต่ออยู่แล้ว จอห์นสันยืนยันในเดือนมกราคม ค.ศ. 2020 ว่า เขากำลังเขียนภาคต่อ โดยตั้งใจให้บลองก์สืบสวนคดีลึกลับใหม่ เครกคาดว่าจะกลับมารับบทเดิมของเขา และเขาก็แสดงความสนใจในโครงการ ไลออนเกตประกาศในเดือนกุมภาพันธ์ ค.ศ. 2020 ว่า ภาคต่อได้รับการอนุมัติให้เริ่มสร้างอย่างเป็นทางการ

เน็ตฟลิกซ์ ซื้อสิทธิ์สำหรับภาพยนตร์ภาคต่อของ ใครฆ่าคุณปู่ สองเรื่องในเดือนมีนาคม ค.ศ. 2021 ในราคา 450ล้านดอลลาร์สหรัฐ และการถ่ายทำจะเริ่มต้นในเดือนมิถุนายน ค.ศ. 2021 ที่กรีซ แม้ว่าก่อนหน้านี้ ไลออนเกตจะประกาศว่าได้อนุมัติการสร้างภาคต่อแล้ว แต่รายงานระบุว่า จอห์นสันและเบิร์กแมนยังคงเป็นเจ้าของสิทธิ์ในภาคต่อ ซึ่งพวกเขานำไปเสนอขายให้กับผู้จัดจำหน่ายรายอื่นโดยไม่เกี่ยวข้องกับไลออนเกตหรือเอ็มอาร์ซี เคอร์ติสยืนยันในเดือนเมษายน ค.ศ. 2021 ว่า ครอบครัวทรอมบีย์จากภาพยนตร์เรื่องแรกจะไม่กลับมาในภาคต่อ พร้อมทั้งอธิบายเพิ่มเติมว่า สมาชิกแต่ละคนในครอบครัวทำอะไรมาบ้างนับตั้งแต่จบภาพยนตร์เรื่องแรก การคัดเลือกนักแสดงเสร็จสิ้นในเดือนพฤษภาคมและมิถุนายน ค.ศ. 2021 โดย เดฟ บอทิสตา, เอ็ดเวิร์ด นอร์ตัน, เจเนลล์ โมเน, แคทริน ฮาห์น, เลสลี โอดอม จูเนียร์, เคต ฮัดสัน, มาเดลีน ไคลน์ และเจสสิกา เฮนวิก เพิ่มเข้ามาในบทบาทที่ไม่เปิดเผย ณ ขณะนั้น

การถ่ายทำเริ่มต้นในวันที่ 28 มิถุนายน ค.ศ. 2021 ที่กรีซ และสิ้นสุดในเดือนกันยายน ชื่อเรื่องอย่างเป็นทางการของภาพยนตร์ได้รับการเปิดเผยในเดือนมิถุนายน ค.ศ. 2022 คือ ฆาตกรรมหรรษา ใครฆ่าเพื่อน ภาพยนตร์ฉายเมื่อวันที่ 23 ธันวาคม ค.ศ. 2022 โดยเน็ตฟลิกซ์กำลังพิจารณาที่จะฉายในโรงภาพยนตร์เป็นเวลา 45 วัน ก่อนที่จะเผยแพร่ให้รับชมผ่านบริการสื่อส่งผ่านสัญญาณต่อเนื่อง

 ใครฆ่าคนบาป (2025) 

มีรายงานในเดือนมีนาคม ค.ศ. 2021 ว่า เน็ตฟลิกซ์ตกลงจ่ายเงิน 450 ล้านดอลลาร์สหรัฐ เพื่อซื้อสิทธิ์สำหรับภาพยนตร์ภาคต่ออีกสองเรื่อง ซึ่งจะเขียนบทและกำกับโดยจอห์นสัน โดยมีเครกกลับมารับบทเดิมของเขาเป็นนักสืบ เบนัวต์ บลองก์ จอห์นสันเปิดเผยในเดือนมิถุนายน ค.ศ. 2022 ว่า ฆาตกรรมหรรษา 3 เป็นชื่อชั่วคราว โดยมีเจตนาให้ภาพยนตร์แต่ละเรื่องมีชื่อเฉพาะตัว โดยอ้างอิงผลงานของอกาธา คริสตี ที่เป็นแรงบันดาลใจสำหรับภาพยนตร์และชื่อเรื่องแต่ละเรื่อง

จอห์นสันยืนยันในเดือนมกราคม ค.ศ. 2023 ว่า เขาเริ่มเขียนบทสำหรับภาพยนตร์เรื่องที่สามแล้ว โดยระบุว่าโทนและเนื้อหาของภาพยนตร์จะแตกต่างจากภาพยนตร์ก่อนหน้านี้ ต่อมา จอห์นสันกล่าวว่า แม้ว่าเขาจะอนุมัติชื่อรอง ฆาตกรรมหรรษา สำหรับภาพยนตร์ก่อนหน้านี้แล้ว แต่เขาต้องการเปลี่ยนชื่อภาพยนตร์ชุดและเพิ่ม ปริศนาของเบนัวต์ บลองก์ เป็นชื่อรองในเรื่องต่อๆ ไป

หลังการประท้วงของสมาคมนักเขียนแห่งอเมริกา ปี 2023 ได้ยุติลงในเดือนตุลาคม ค.ศ. 2023 จอห์นสันประกาศว่า เขาได้เริ่มเขียนบทภาพยนตร์เรื่องที่สามแล้ว โดยเขามีโครงเรื่องวางอยู่แล้ว และสามารถเริ่มเขียนบทภาพยนตร์ได้อีกครั้ง ชื่อเรื่องอย่างเป็นทางการของภาพยนตร์ได้รับการเปิดเผยในเดือนพฤษภาคม ค.ศ. 2024 คือ ฆาตกรรมหรรษา ปาฏิหาริย์คนบาป พร้อมเผยแพร่ตัวอย่างสั้น ๆ บรรยายโดย แดเนียล เครก เป็นตัวละคร เบนัวต์ บลองก์ แต่เดิม การถ่ายทำมีกำหนดเริ่มต้นในฤดูใบไม้ร่วง ค.ศ. 2024 ที่ลอนดอน อย่างไรก็ตาม จอห์นสันประกาศในเดือนมิถุนายนของปีเดียวกันว่า การถ่ายทำได้เริ่มต้นแล้ว ภาพยนตร์เผยแพร่เมื่อวันที่ 12 ธันวาคม ค.ศ. 2025

 อนาคต 
ทั้งเครกและจอห์นสันต่างก็กล่าวแยกกันในเดือนกันยายน ค.ศ. 2022 ว่า พวกเขาจะยังคงสร้างภาพยนตร์เพิ่มเติมในภาพยนตร์ชุดนี้ต่อไป ตราบใดที่ทั้งคู่ยังมีส่วนร่วมอยู่ ผู้สร้างภาพยนตร์ยอมรับในเดือนมกราคม ค.ศ. 2023 ว่าตระหนักรู้ถึงความเป็นไปได้ที่จะมีการสร้าง ฆาตกรรมหรรษา ตอนพิเศษวันคริสต์มาส

จอห์นสันกล่าวในเดือนตุลาคม ค.ศ. 2025 ว่า เขาไม่ได้วางแผนอะไรไว้สำหรับภาพยนตร์เรื่องที่สี่ของภาพยนตร์ชุดเลย ขณะที่กำลังพูดติดตลกถามผู้สัมภาษณ์ว่ามีแนวคิดอะไรบ้าง ผู้กำกับภาพยนตร์ยอมรับว่า ตั้งใจจะสร้างภาพยนตร์เรื่อง ฆาตกรรมหรรษา ต่อไปเรื่อย ๆ ตราบใดที่เขากับเครกยังคงสนุกกับกระบวนการสร้างภาพยนตร์อยู่ จอห์นสันกล่าวว่า โครงการต่าง ๆ ในอนาคต ขึ้นอยู่กับความสำเร็จของภาพยนตร์เรื่องที่สาม มีการประกาศในเดือนถัดมาว่า จอห์นสันและเครกกำลัง "เริ่มวางแผนความคิด" สำหรับภาพยนตร์ ฆาตกรรมหรรษา เรื่องที่สี่ที่อาจเกิดขึ้นได้

 ภาพยนตร์สั้น 

 ฟอร์กเอาต์: อะ เบนัวต์ บลองก์ เซซามีสตรีตมิสเทอรี (2025) 
จอห์นสันกล่าวในเดือนมกราคม ค.ศ. 2023 ว่า มีข้อเสนอแนะจากแฟน ๆ ให้สร้างภาพยนตร์แนวลึกลับของเบนัวต์ บลองก์ ที่มีตัวละคร เดอะมัปเป็ตส์ เป็นนักแสดงสมทบ เป็นแรงบันดาลใจให้เขาพิจารณาเรื่องนี้อย่างจริงจัง ส่งผลให้เกิดความต้องการโครงการดังกล่าวอย่างแพร่หลาย อย่างไรก็ตาม จอห์นสันตัดสินใจในเดือนธันวาคม ค.ศ. 2025 ว่า คงเป็นไปไม่ได้ที่จะรักษาสมดุลระหว่างทรัพย์สินทางปัญญาทั้งสองอย่างได้อย่างเหมาะสม

ฟอร์กเอาต์ เป็นภาพยนตร์สั้นแนวล้อเลียนและข้ามฝั่ง เผยแพร่โดย เน็ตฟลิกซ์ และเซซามีเวิร์กช็อป ในเดือนธันวาคม ค.ศ. 2025 ภาพยนตร์สั้นผสมผสานองค์ประกอบจากภาพยนตร์ชุด ฆาตกรรมหรรษา กับรายการสำหรับเด็กที่ออกอากาศมายาวนานอย่าง เซซามีสตรีท รวมถึงตัวละครหุ่นเชิดในบทบาทของเบอนัวต์ ซึ่งตัวละครอื่น ๆ เรียกเขาอย่างตลกขบขันว่า "เบญเญต์ บลองก์" ภาพยนตร์สั้นเผยแพร่พร้อมกับ ฆาตกรรมหรรษา ใครฆ่าคนบาป

 นักแสดงและตัวละครประจำ 

นักแสดงภาพยนตร์และตัวละคร ใครฆ่าคุณปู่ ใครฆ่าเพื่อน ใครฆ่าคนบาป 2019 2022 2025 แดเนียล เครก เบนัวต์ บลองก์ โนอาห์ เซแกน ทรูปเปอร์ แวกเนอร์ เดอโรล นิโคไล โจเซฟ กอร์ดอน-เลวิตต์  นักสืบฮาร์ดร็อก ดองรายชั่วโมง ผู้ประกาศเบสบอล ใครฆ่าคุณปู่ คริส อีแวนส์ ฮิวจ์ แรนซัม ดรายส์เดล colspan="2"  อนา เดอ อาร์มัส มาร์ตา คาเบรรา colspan="2"  เจมี ลี เคอร์ติส ลินดา ดรายส์เดล colspan="2"  ไมเคิล แชนนอน วอลต์ ทรอมบีย์ colspan="2"  ดอน จอห์นสัน ริชาร์ด ดรายส์เดล colspan="2"  โทนี คอลเล็ตต์ โจนิ ทรอมบีย์ colspan="2"  ลาคีท สแตนฟิลด์ ร้อยโทเอลเลียต colspan="2"  แคตเทอรีน แลงฟอร์ด เม็ก ทรอมบีย์ colspan="2"  เจเดน มาร์เทลล์ เจคอบ ทรอมบีย์ colspan="2"  คริสโตเฟอร์ พลัมเมอร์ ฮาร์ลัน ทรอมบีย์ colspan="2"  แฟรงค์ ออซ อลัน สตีเวนส์ colspan="2"  ริกิ ลินด์โฮม ดอนนา ทรอมบีย์ colspan="2"  เอดิ แพตเตอร์สัน แฟรน colspan="2"  เค คัลลัน วาเน็ตตา ทรอมบีย์ colspan="2"  เอ็ม. เอ็มเม็ต วอลช์ นายพรูฟรอก colspan="2"  มาร์ลีน ฟอร์เต คุณนายคาเบรา colspan="2"  ใครฆ่าเพื่อน เอ็ดเวิร์ด นอร์ตัน  ไมล์ส บรอน เจเนลล์ โมเน  เฮเลน แบรนด์   แอนดี แบรนด์  แคทริน ฮาห์น  แคลร์ เดเบลลา  เลสลี โอดอม จูเนียร์  ไลโอเนล ตูแซงต์  เคต ฮัดสัน  เบอร์ดี เจย์  เดฟ บอทิสตา  ดุก โคดี  เจสสิกา เฮนวิก  เพก  มาเดลีน ไคลน์  วิสกี  แจ็กกี ฮอฟฟ์แมน  คุณนายโคดี  ดัลลัส รอเบิร์ตส์  เดวอน เดเบลลา  แองเจลา แลนส์เบอรี  แองเจลา แลนส์เบอรี  ใครฆ่าคนบาป จอช โอคอนเนอร์ colspan="2"  บาทหลวง จัด ดูเพลนติซี เกลนน์ โคลส colspan="2"  มาร์ทา เดลาครัวซ์ จอช โบรลิน colspan="2"  พระคุณเจ้า เจฟเฟอร์สัน วิกส์ มีลา คูนิส colspan="2"  เจอร์รัลดีน สก็อตต์ เจเรมี เรนเนอร์  เจเรมี เรนเนอร์ ดร. แนต ชาร์ป เคอร์รี วอชิงตัน colspan="2"  เวรา เดรเวน แอนดรูว์ สก็อตต์ colspan="2"  ลี รอสส์ เคลี สเปนีย์ colspan="2"  ซิโมน วิวาเน แดริล แมกคอร์แมก colspan="2"  ไซ เดรเวน โทมัส เฮเดน เชิร์ช colspan="2"  แซมสัน โฮลต์ เจฟฟรีย์ ไรต์ colspan="2"  แลงสตรอม แอนนี แฮมิลตัน colspan="2"  เกรซ วิกส์ เจมส์ ฟอล์กเนอร์ colspan="2"  บาทหลวง เพรนติส วิกส์ บริดเจ็ต เอเวอเร็ตต์ colspan="2"  ลูอิส

การตอบรับ

การทำเงินในบ็อกซ์ออฟฟิศ
 ภาพยนตร์ ทำเงินในบ็อกซ์ออฟฟิศ อันดับในบ็อกซ์ออฟฟิศ ยอดขายโฮมวิดีโอ ทุนสร้าง อ้างอิง อเมริกาเหนือ ดินแดนอื่น ทั่วโลก อเมริกาเหนือ ทั่วโลก อเมริกาเหนือ ใครฆ่าคุณปู่ $165,364,060 $147,534,686 $312,898,746 #362 #539 $23,140,938  $40 ล้าน ใครฆ่าเพื่อน $15,000,000  $15,000,000 #4,401 #6,149  $40 ล้าน ใครฆ่าคนบาป $2,500,000  $2,500,000    $151.7 ล้าน

 การตอบรับจากนักวิจารณ์และสาธารณะ 
 ภาพยนตร์ รอตเทนโทเมโทส์ เมทาคริติก ซีนะมาสกอร์ ใครฆ่าคุณปู่ 97% (472 บทวิจารณ์) 82/100 (52 บทวิจารณ์) A− ใครฆ่าเพื่อน 91% (438 บทวิจารณ์) 81/100 (62 บทวิจารณ์)  ใครฆ่าคนบาป 93% (281 บทวิจารณ์) 80/100 (59 บทวิจารณ์) 

 หมายเหตุ 

 อ้างอิง 


หมวดหมู่:ภาพยนตร์ชุดที่เปิดตัวใน ค.ศ. 2019
หมวดหมู่:ภาพยนตร์ชุดแนวลึกลับ